ফের বেলাগাম আব্দুর রহিম বক্সী, কেন্দ্রীয় মন্ত্রীর কান কেটে নেওয়ার নিদান

বালুরঘাট: ফের বেলাগাম জেলা তৃণমূল সভাপতি ৷ এবার কেন্দ্রীয় মন্ত্রী তথা বালুরঘাটের সাংসদ সুকান্ত মজুমদারের কান কেটে নেওয়ার নিদান দিলেন আবদুর রহিম বক্সি ৷ পাল্টা রহিম বক্সিকে চ্যালেঞ্জ করে কটাক্ষ বিজেপির।

সূত্রের খবর, গতকাল বিজেপি-র প্রাক্তন রাজ্য সভাপতি তথা বালুরঘাটের সাংসদ মালতিপুরে বিরসা মুন্ডার জন্ম জয়ন্তীর অনুষ্ঠানে যোগদান করে সাংগঠনিক বৈঠক করেন ৷সেখানেই সুকান্ত মজুমদারের কান কেটে নেওয়ার নিদান দেন মালতিপুরের বিধায়ক আবদুর রহিম বক্সি ৷বক্তব্য রাখতে গিয়ে রহিম বলেন, “গতকাল একজন কেন্দ্রীয় মন্ত্রী এখানে এসে নানা মন্তব্য করেছেন ৷ মানুষ তাঁকে প্রত্যাখ্যান করেছেন ৷ আদিবাসী সমাজের মানুষ তাঁকে সমর্থন করেননি ৷ এই কান কাটা খলিলদের আরেক কান কেটে নিতে হবে৷ যাতে গ্রামের মধ্যে এদের চিহ্নিত করা যায়৷ তাতে মানুষ এদের বাঙালি বিদ্বেষী, সাম্প্রদায়িক অশান্তি সৃষ্টিকারী বলে চিনতে পারবে৷”

আরও পড়ুন: সোমবারই অনশন প্রত্যাহারের ঘোষণা মমতাবালা ঠাকুরের, কী বললেন তিনি?

আব্দুর রহিম বক্সির বিতর্কিত মন্তব্যের পালটা দিয়েছেন বিজেপির উত্তর মালদা জেলার সাংগঠনিক সাধারণ সম্পাদক অভিষেক সিংহানিয়া। তাঁর বক্তব্য ভোটের মুখে বাজার গরম করতেই এমন অবাঞ্ছিত বক্তব্য রাখছেন রহিম বক্সি। সেই সঙ্গে তিনি আব্দুর রহিম বক্সিকে ‘কানকাটা খলিল’ বলে কটাক্ষ করেছেন। তিনি বলেন,”রহিমবাবু নিজেই একটা সময় আরএসপি করছেন, এখন টিএমসি করছেন। আর সুকান্তবাবু বাঘের বাচ্চা। সুকান্তবাবু আপনার বিধানসভা এলাকায় মালতীপুরে গতকাল সভা করে আসলেন, ক্ষমতা থাকলে কিছু করে নিতেন। বিজেপিকে ধমকে চমকে লাভ নেই। ২০২৬ সালে আপনাদের উখড়ে ফেলবই।”

দেখুন খবর: